CELEX: 32022R0994
Language: ro
Date: 2022-06-24 00:00:00
Title: Regulamentul de punere în aplicare (UE) 2022/994 al Consiliului din 24 iunie 2022 privind punerea în aplicare a Regulamentului (UE) 2022/879 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina

24.6.2022   
               
               
                  RO
               
               
                  Jurnalul Oficial al Uniunii Europene
               
               
                  LI 167/1
               
            
         REGULAMENTUL DE PUNERE ÎN APLICARE (UE) 2022/994 AL CONSILIULUI
         din 24 iunie 2022
         privind punerea în aplicare a Regulamentului (UE) 2022/879 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2022/879 al Consiliului din 3 iunie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina (1), în special articolul 1 alineatul (21),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 3 iunie 2022, Consiliul a adoptat Regulamentul (UE) 2022/879, care a modificat Regulamentul (UE) nr. 833/2014 al Consiliului (2) și a introdus măsuri restrictive suplimentare de suspendare a activităților de difuzare în Uniune sau direcționate către Uniune ale anumitor canale mass-media menționate în anexa VI la Regulamentul (UE) 2022/879. În temeiul articolului 1 punctul 21 din Regulamentul (UE) 2022/879, aplicabilitatea unor astfel de măsuri în ceea ce privește unul sau mai multe dintre aceste canale mass-media face obiectul adoptării de către Consiliu a unor acte de punere în aplicare.
                  
               
                     (2)
                  
                  
                     După examinarea cazurilor respective, Consiliul a concluzionat că măsurile menționate la articolul 2f din Regulamentul (UE) nr. 833/2014 ar trebui să se aplice începând cu 25 iunie 2022 în ceea ce privește toate entitățile menționate în anexa VI la Regulamentul (UE) 2022/879,
                  
               ADOPTĂ PREZENTUL REGULAMENT:
         
            Articolul 1
            Măsurile menționate la articolul 2f din Regulamentul (UE) nr. 833/2014 se aplică începând cu 25 iunie 2022 în ceea ce privește toate entitățile menționate în anexa VI la Regulamentul (UE) 2022/879.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 iunie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  JO L 153, 3.6.2022, p. 53.
         
            (2)  Regulamentul (UE) nr. 833/2014 al Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 1).